b"\n_START_ARTICLE_\nZhang Xueliang\n_START_SECTION_\nBiografia\n_START_PARAGRAPH_\nEra el segon fill del militar i pol\xc3\xadtic  Zhang Zuoling i ben aviat va ser orientat cap a vida   militar. Va ingressar a l'Acad\xc3\xa8mia Militar de Mukden (avui Shenyang). Va demostrar un gran inter\xc3\xa8s per la for\xc3\xa7a a\xc3\xa8ria. En morir el seu pare va assumir responsabilitats cada cop m\xc3\xa9s importants i va col\xc2\xb7laborar amb Chiang Kai-shek en la seva lluita contra els rebels que no reconeixien l'autoritat central i arran de la invasi\xc3\xb3 japonesa de Manx\xc3\xbaria (1931), sense presentar resist\xc3\xa8ncia (justificant-se en la debilitat de les seves tropes), va haver d'abandonar aquest territori. Despr\xc3\xa9s va rebre formaci\xc3\xb3 militar a Europa. De tornada, Chiang, li va  encarregar la responsabilitat de la lluita contra les bases comunistes (a Hebei, a Henan, a Anhui i al nord-oest). El seu protagonisme com a l\xc3\xadder militar es va eclipsar arran del denominat Incident de Xi'an.\n_START_SECTION_\nL'incident de Xi'an\n_START_PARAGRAPH_\nLa tensi\xc3\xb3 entre Jap\xc3\xb3 i Xina, que no reconeixia la independ\xc3\xa8ncia de l'estat titella del  Manchukuo, entra en una fase de guerra oberta el 7 de juliol de 1937, quan l'ex\xc3\xa8rcit japon\xc3\xa8s, despr\xc3\xa9s d'alguns incidents amb l'ex\xc3\xa8rcit xin\xc3\xa8s al nord, va comen\xc3\xa7ar la invasi\xc3\xb3 de la Xina. Per arribar a aquest punt van haver de succeir una s\xc3\xa8rie de fets: malgrat les agressions japoneses, Chiang Kai-shek, veient la correlaci\xc3\xb3 de forces on era evident la inferioritat de l'ex\xc3\xa8rcit del Kuomintang,la guerra civil entre nacionalistes i comunistes i la manca de suport internacional( pel fet que els possibles aliats es trobaven m\xc3\xa9s preocupats per l'ascens del nazisme i el feixisme) no va voler declarar la guerra al Jap\xc3\xb3 malgrat els atacs nipons.  Zhang Xueliang, anticomunista conven\xc3\xa7ut, odiava els japonesos (entre altres motius per l'assassinat del seu pare i l'ocupaci\xc3\xb3 de Manx\xc3\xbaria) i desitjava, tanmateix, una alian\xc3\xa7a entre comunistes i nacionalistes per tal de lluitar conjuntament contra els invasors expansionistes. Chiang, conven\xc3\xa7ut que per a guanyar els japonesos havia d'aconseguir esclafar l'ex\xc3\xa8rcit roig, s'hi oposava obertament a la creaci\xc3\xb3 d'un front com\xc3\xba (Mao, malgrat les instruccions de la Kommintern tamb\xc3\xa9 n'era contrari, al principi, a un pacte, creient que l'ex\xc3\xa8rcit japon\xc3\xa8s acabaria ex\xc3\xa8rcit nacionalista, facilitant despr\xc3\xa9s la revoluci\xc3\xb3 comunista). _NEWLINE_A comen\xc3\xa7ament de  desembre de 1936 Chiang viatj\xc3\xa0 a Xi'an per tal de preparar l'encerclament definitIu de les forces comunistes i confiat, la seva protecci\xc3\xb3 en la seva resid\xc3\xa8ncia va ser m\xc3\xadnima i les tropes fidels a Zhang Xueliang, despr\xc3\xa9s d'uns trets (amb morts) i la fuita de Chiang, el detenen en un bosc proper. Stalin s'indigna per aquest fet. Les tropes nacionalistes es van preparar per combatre Zhang. Chiang es neg\xc3\xa0 rebre Zhou Enlai, considerant que no es podia rebaixar a fer tractes amb \xe2\x80\x9cbandits\xe2\x80\x9d. Finalment, pressionat per la possibilitat de divisi\xc3\xb3 irreversible de les forces nacionalistes, per  seva esposa  Soong Mei-ling i amb la promesa que al seu fill Chiang Ching-kuo, retingut a l'URSS, li seria perm\xc3\xa8s tornar a la Xina, va concedir una entrevista a Zhou i van arribar a un acord, el dia 24 de desembre. Mao i Chiang obliden, de moment, les seves difer\xc3\xa8ncies._NEWLINE_Encara avui en dia dura la controv\xc3\xa8rsia en el denominat Incident de Xi'an. Per a uns historiadors Zhang va actuar mogut per ambicions personals; aprofitant els moments dif\xc3\xadcils que vivia Chiang, el volia assassinar amb la col\xc2\xb7laboraci\xc3\xb3 dels comunistes i convertir-se en el l\xc3\xadder m\xc3\xa0xim dels nacionalistes ( el front com\xc3\xba seria la seva fita principal); per altres, els que pretenia era la unitat dels xinesos contra l'invasor estranger (i gr\xc3\xa0cies a l'alian\xc3\xa7a amb els comunistes assegura el suport financer i militar de l'URSS interessada a mantenir les tropes japoneses allunyades de Mong\xc3\xb2lia i allunyat aix\xc3\xad el perill d'una invasi\xc3\xb3)._NEWLINE_Chiang va perdonar a Zhang (a difer\xc3\xa8ncia d'altres implicats que van ser condemnats a mort., com el general Yang Hucheng ) per\xc3\xb2 va sofrir arrest domiciliari fins a l'any 1961. M\xc3\xa9s endavant, les autoritats taiwaneses li van permetre (amb la seva esposa Chao Yi-ti) a Hawaii. En el seu aniversari va ser felicitat tant pel govern de Taiwan com pel de la Rep\xc3\xbablica Popular de la Xina."